Roniştoxanê herêma Firatî yê Rojawanî bi çalakîyêka rayraşîyayîşî hêrişê îşxalî yê dewleta tirke şermezar kerdî û da zanayene ke ê do heta peynî destkewteyanê xo bipawê. Keyeyê şehîdan û partîyê sîyasî zî tede xeylêk kesî tewrê rayraşîyayîşî bîyî.
Çalakîye de fotografê şehîdan û posteranê Rayberê Şarê Kurdî Abdullah Ocalanî ameyî berzkerdene û sloganê 'Bimiro îxanet', 'Biciwîyo xoverdayîşê QSDyî', 'Biciwîyo Serek Apo' ameyî vatene.
Deqayêkê rêzgirewtişî ra dima Hemserekê Meclîsê Îdareyê Xoserî yê herêma Firatî Mihemed Şahînî qisey kerd. Şahînî ard ziwan ke înan çinbîyayîşî ra estbîyayîş afernayo û vat: ''Ma bi îmkananê xo Şoriş aferna û destkewteyê fîrazî awan kerdî. Ma do heta peynî destkewteyanê xo bipawê û seba ney têkoşînî berz bikerê.''
Çalakîye pê sloganan qedîyaye.
